176 
voxer i Have, Skov eller Mark. Da det imidlertid, for ikke 
at gjøre Arbejdet alt for vidtløftigt, vil blive nødvendigt at 
begrænse Arternes Antal, maa man søge ad Erfaringens Vej 
efterhaanden at træffe et passende Udvalg af saadanne inden- 
landske Arter, som det foreløbig har størst Interesse at iagt- 
tage saavel i Have som Mark , og af udenlandske (i Haver 
dyrkede) Arter ligeledes at vælge de mest karakteristiske. 
Men hvad enten et større eller mindre Antal Planter vælges 
til Iagttagelse, vil det være ønskeligt, saa vidt muligt at be- 
nytte de samme Arter paa alle Stationer og at tilføje nøjag- 
tige Oplysninger om, under hvilke Læ-, Lys- og Jordbunds- 
forhold Planterne ere stillede samt om de ere iagttagne i 
vildvoxende eller dyrket Tilstand. 
Det tør selvfølgelig ikke ventes at mange ville kunne 
ofre saa megen Tid paa disse Iagttagelser, som især fra Be- 
gyndelsen af vil blive nødvendigt naar disse skulle være saa 
omfattende som det i Botanikens Interesse var ønskeligt. 
Længere Tids Øvelse vil dog efterhaanden give mere Sikker- 
hed i at foretage Iagttagelserne i det rette Øjeblik og gjøre 
Arbejdet mindre tidsrøvende, saa at der i Regelen neppe, og 
det endda kun i Foraars- og Sommermaanederne, vil behøves 
mere end omtr. 1 / 2 — 1 Time dagligt til Iagttagelserne, naar 
disse kunne anstilles i den nærmeste Omegn af Iagttagerens 
Bopæl. Det er naturligt, at botaniske Haver ere fortrinsvis 
egnede til Iagttagelser i større Omfang. Af denne Grund er 
for Landbohøjskolens Vedkommende Antallet af de til Iagt- 
tagelse benyttede Arter udvidet ikke lidet ud over det i 
Landhusholdningsselskabets Indbydelse foreslaaede Antal. Men 
ved Siden af de botaniske Haveanlæg, som her i Landet kun 
ere faa og concentrerede til Kjøbenhavns nærmeste Omegn, 
tør det haabes, at flere af de i Provinserne bosatte Botanikere 
ville vise deres Interesse, for Sagen ved at paatage sig at 
gjøre Iagttagelser over de vildvoxende Planter i deres Omegn. 
Blandt de andre Medborgere , hvis Livsstilling fører det med 
sig daglig at færdes mellem Gjenstandene for disse Iagttagel- 
ser, og hvis Virksomhed i Land-, Have- og Skovbrug gjøre 
